Dié haarstyl en -kleur vir somer | SARIE
Dié haarstyl en -kleur vir somer	deur SARIE.com-span
Die lang bob, of lob, is sonder twyfel dié haarstyl vir die somer. Die aktrise Vanessa Hudgens het nou ook haar hare in dié styl gesny en dit die gewilde ombré-voorkoms gekleur.
Ons het Vanessa Hudgens, wat eens met Zac Efron uitgegaan het, leer ken met haar lang donker hare.
Die skoonheidspan is veral mal oor die haarstyl omdat dit moeiteloos, veelsydig en koel vir die opkomende somermaande is. Die medium lengte sorg dat jy ’n gemaklike voorkoms deur die dag kan hê, maar steeds vir ’n aandgeleentheid jou hare meer formeel kan stileer. Boonop laat die ombré kleur dit lyk asof jou hare deur die son verlig is. Dit laat jou kroon natuurlik en glansend lyk. Dis geen verrassing dat ander sterre soos Reese Witherspoon, Jennifer Aniston en ons eie Diaan Lawrenson reeds dié haarstyl-tendens gevolg het nie.
Nou kan jy sommer sélf die ombré skep
Jy kan die ombré-voorkoms kry deur die punte van jou hare met die nuwe L’Oréal Paris Préférence Colour Ombrés (R160) te kleur. Omdat jy die kleursel nie op jou haarwortels aanwend nie, sal dit ook nie nodig wees om die kleursel gereeld op te knap nie. Beskikbaar in Red Ombré en Copper Ombré.
L’Oréal Paris Préférence Colour Ombrés in Red Ombré
L’Oréal Paris Préférence Colour Ombrés in Copper Ombré